Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 513

1. Különbözõ korokból származó kézírások vizsgálata, a fõbb grafológiai elméletek alkalmazása A szakember legyen képes — bemutatni az írás kultúrtörténeti jelentõségét a mezopotámiai, egyiptomi, protosínai, föníciai, héber, arab, arámi, indiai, ógörög, glagolita, cirill, görög írás, a rúnaírás, valamint a latin betûs írások történetén keresztül; — definiálni az írás fogalmát, kialakulását; elõzményeit (barlangrajzok, hírnökbot, rováspálca, billog, kagylófüzér), fejlõdését; — felvázolni az írás összefüggéseit a gazdasági és társadalmi folyamatokkal, valamint a nyelvvel, ismertetni az írásrendszereket; — leírni az írásrendszerek (kép-, fogalom-, szó-, szótag- és betûírás), valamint az írás technikai feltételeinek fejlõdését; megvilágítani azok összefüggéseit az írás grafikus jellemzõivel (mezopotámiai, egyiptomi, protosínai, föníciai, héber, arab, arámi, indiai, ógörög, glagolita, cirill, görög írás, a rúnaírás, valamint a latin betûs írás sajátosságain keresztül); — bemutatni a különbözõ történelmi korszakok íráshordozóinak és eszközeinek kapcsolatát, az íróeszközök fajtáit (pl. agyagtábla — írónád, selyem — ecset, papír — toll); — felsorolni egyes mai írások rendszerbeli és grafikus jellegzetességeit európai (latin, görög, cirill), valamint arab, héber, indiai, távol-keleti írásokon keresztül; — elmagyarázni a magyar írásbeliség kialakulását és fejlõdését (székely rovásírás, a magyar latin betûs írás); — meghatározni a grafológia fogalmát, tárgyát, célját, módszereit; elméleti alapjait, helyét a tudományok rendszerében; — elemezni a grafológiatörténet korszakait, a korszakok sajátosságait a korai említésektõl (Prosper, Baldo, Severinus, Lavater) az újabb kori fejlõdésig (Michon, Crépieux-Jamin, Lombroso); — értékelni a grafológia fõbb XX. sz.-i elméleteit, módszereit, elméleti és szervezeti fejlõdését (Klages, Pulver, Pophal, Wieser, Saudek, Moretti, Wittlich, Müller, Enskat, Heiss, Gross, Lüke munkásságát, szemléletét, módszereit); — leírni és értékelni a hazai grafológia történetét: a 30-as évekbeli, illetve a II. világháború elõtt élõ kiemelkedõ grafológusok munkásságát, a hazai grafológiai szervezeti életet a II. világháború után, valamint a közelmúlt nagyjainak munkásságát; — a validitás, reliabilitás, objektivitás, standardizáció szerint ismertetni a grafológia tudományosságát vizsgáló kutatások módszereit, eredményeit (jelmagyarázat, szimbolikai grafológia, holisztikus grafológia, mozgásfiziológiai elmélet, strukturális elmélet, kockaelmélet stb.); — használni a grafológiai terminológiát a grafológiai terminus technikusok történeti és szemléletbeli eltéréseinek összeegyeztetése, az egységes tudományos szaknyelvhasználat érdekében.

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes